Oficialusis leidinys L 349 , 24/12/2002 p. 0004 - 0005



Tarybos reglamentas (EB) Nr. 2323/2002 2002 m. gruodžio 16 d. dėl Protokolo, nustatančio žvejybos galimybes bei finansinę paramą, numatytą Europos ekonominės bendrijos ir Senegalo Respublikos Vyriausybės susitarime dėl žvejybos Senegalo vandenyse nuo 2002 m. liepos 1 d. iki 2006 m. birželio 30 d., sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, siejant su 300 straipsnio 2 dalimi ir 300 straipsnio 3 dalies pirmąja pastraipa, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi: (1) Pagal Europos ekonominės bendrijos ir Senegalo Respublikos susitarimą dėl žvejybos prie Senegalo krantų [2] abi Šalys dalyvavo derybose, siekdamos nustatyti šio Susitarimo pakeitimus ar papildymus, reikalingus pasibaigus Protokolo taikymo laikotarpiui. (2) Dėl šių derybų 2002 m. birželio 25 d. buvo parafuotas naujasis Protokolas, nustatantis žvejybos galimybes ir finansinę paramą, numatytą pirmiau minėtame Susitarime nuo 2002 m. liepos 1 d. iki 2006 m. birželio 30 d. (3) Bendrija yra suinteresuota patvirtinti šį Protokolą. (4) Reikėtų paskirstyti žvejybos galimybes valstybėms narėms, jas įpareigoti pranešti apie sugavimus, o Bendrijos laivų savininkus įpareigoti iškrauti tuno sugavimus Senegale savo sąskaita pagal Protokolo priedo C punktą, PRIĖMĖ ŠĮ REGLAMENTĄ: 1 straipsnis Bendrijos vardu patvirtinamas Protokolas, nustatantis žvejybos galimybes bei finansinę paramą, numatytą Europos ekonominės bendrijos ir Senegalo Respublikos Vyriausybės susitarime dėl žvejybos Senegalo vandenyse nuo 2002 m. liepos 1 d. iki 2006 m. birželio 30 d. Protokolo tekstas pridedamas prie šio reglamento [3]. 2 straipsnis Protokole numatytos žvejybos galimybės paskirstomos tarp valstybių narių taip: 1 kategorija | 233 bruto registrinės tonos (BRT) per ketvirtį | Graikija | 704 BRT per ketvirtį | Ispanija | 563 BRT per ketvirtį | Italija | 2 kategorija | 3000 BRT per mėnesį, imant metų vidurkį | Ispanija | 3.kategorija | 3186 BRT per mėnesį, imant metų vidurkį | Ispanija | 314 BRT per mėnesį, imant metų vidurkį | Portugalija | 4 kategorija | 10 laivų | Ispanija | 6 laivai | Prancūzija | 5 kategorija | 21 laivas | Ispanija | 18 laivų | Prancūzija | 6 kategorija | 20 laivų | Ispanija | 3 laivai | Portugalija | Jeigu šių valstybių narių licencijos paraiškose neišeikvojamos Protokole numatytos žvejybos galimybės, Komisija gali atsižvelgti į bet kurios kitos valstybės narės paduotą licencijos paraišką. 3 straipsnis Bendrijos laivų savininkai vykdo įpareigojimą tiesiogiai iškrauti tunus žvejojančių laivų šaldiklius, kaip nurodyta Protokolo priedo C punkto c papunktyje, remiantis šiuo išskaidymu: - laivų, plaukiojančių su Prancūzijos vėliava: 44 %, - laivų, plaukiojančių su Ispanijos vėliava: 56 %. 4 straipsnis Valstybės narės, kurių laivai žvejoja pagal šį reglamentą, turi pranešti Komisijai apie kiekvieno sugavimo Senegalo žvejybos zonoje kiekius pagal Komisijos reglamente (EB) Nr. 500/2001 [4]. 5 straipsnis Tarybos pirmininkas įgaliojamas paskirti asmenis, įgaliotus pasirašyti Bendriją įpareigojantį Protokolą. 6 straipsnis Šis reglamentas įsigalioja septintą dieną po jo paskelbimo Europos Bendrijų oficialiame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 16 d. Tarybos vardu Pirmininkas M. Fischer Boel [1] 2002 m. gruodžio 5 d. nuomonė (dar nepaskelbta Oficialiajame leidinyje). [2] OL L 226, 1980 8 29, p. 17. [3] OL L 349, 2002 12 24, p. 46. [4] OL L 73, 2001 3 15, p. 8. --------------------------------------------------